Halo (LUM!X-sang)

«Halo» er en dansepoplåt fra 2022 som fremføres av den østerrikske DJ-en LUM!X og sangeren . Sangen ble utgitt 11. mars 2022 og var Østerrikes bidrag til Eurovision Song Contest 2022 i Torino i Italia.

Om sangen 
«Halo» er skrevet av den norske låtskriveren Anders Nilsen sammen med Rasmus Flyckt og Sophie Alexandra Tweed-Simmons. Gabriele Ponte og LUM!X har også bidratt noe inn på låtskriversiden, mens Anders Nilsen og LUM!X har produsent sangen. 

LUM!X fremfører den sammen med Pia Maria. DJ-en kalte «Halo» for en comeback-sang etter koronaviruspandemien: «Nå kan vi endelig feste igjen, besøke klubber og ha det gøy». Ifølge Pia Maria handlet sangen om styrke: «'Halo' gir meg en uendelig mengde styrke. Det er en av disse sangene som får deg til å føle at du kan gjøre hva som helst».

Høsten 2021 søkte den østerrikske kringkasteren ORF etter kandidater til å representere Østerrike i Eurovision Song Contest 2022. Kringkasteren kunngjorde 8. februar 2022 at den hadde valgt Halo» med LUM!X og Pia Maria. 

Låten ble først sluppet for strømming og nedlastning ved midnatt 11. mars 2022, men et utdrag av sangen ble lekket på tjenesten Beatport en ukes tid tidligere. Sangen hadde radiopremiere 11. mars 2022, og en musikkvideo regissert av Tessa Kadletz kom ut samme dag.

«Halo» deltok i semifinale 1 av Eurovision Song Contest tirsdag 10. mai 2022. Der ble den nummer 15 av 17, og siden sangen ikke var blant de ti beste, kvalifiserte den seg ikke til finalen lørdag 14. mai.

Listeplasseringer

Referanser 

 

Sanger fra 2022
Østerriksk musikk
Bidrag til Eurovision Song Contest 2022